Betsy Ross Bridge

Betsy Ross Bridge on Delawarejoen ylittävä teräsristikkosilta Pennsylvanian ja New Jerseyn osavaltioiden välillä Yhdysvalloissa. Sillan länsipäässä on Philadelphian kaupunki ja idässä Pennsauken. Silta on 2 586 metriä pitkä, ja siinä on kuusi kaistaa.

Betsy Ross Bridge on Yhdysvaltain ensimmäinen maantiesilta, joka on nimetty naisen mukaan. Se avattiin vuonna 1976 Yhdysvaltain itsenäisyyden 200-vuotisjuhlavuonna. Betsy Ross oli philadelphialainen verhoilija, joka tarinan mukaan ompeli Yhdysvaltain lipun vuonna 1776.

 Lähteet 

Luokka:Yhdysvaltain tieliikennesillat
Luokka:Palkkisillat
Luokka:New Jerseyn sillat
Luokka:Pennsylvanian rakennukset ja rakennelmat
Luokka:Pennsylvanian liikenne
Luokka:Ristikkosillat